  Наталья Тетерина Туннэ, 29-тӥ толшоре, Удмуртиысь кунпуш ужъёсъя министр Алексей Попов Россиысь МВД-лэн Ижкаръя управленияз ужасьёсты выль кивалтӥсенызы - полициысь полковникен Фато Мгоиен тодматӥз. Со сярысь удысэтлэн пресс-службаез ивортэ. Азьвыл Фато Мгои Россиысь МВД-лэн Воткаысь муниципалкуспо ёзэтэзлэн кивалтӥсез луыса ужаз. ВАТСАН Полициысь полковник Фато Бинбашович Мгои 5-тӥ коньывуонэ 1965-тӥ арын вордскиз. 1991-тӥ арын Россиысь МВД-лэсь Елабугаысь милицилэсь ӧнерлыко шоръёзо школазэ йылпумъяз, 1995-тӥ арын – Россиысь МВД-лэсь юридик институтэзлэсь Ижкарысь факультетсэ. Кунпуш ужъёсъя ёзэсъёсын службазэ 1990-тӥ арын УАССР-лэн Дэри ёрос исполкомезлэн кунпуш ужъёсъя ёзэтысьтыз патрульно-постовой ёзэсысь милиционер луыса кутскиз.   1991-тӥ ар – Удмуртиысь Дэри ёрос исполкомлэн кунпуш ужъёсъя ёзэтысьтыз уголовной розыскъя ёзысь оперуполномоченной;   1991-1992 аръёсы – Дэри ёрос исполкомлэн кунпуш ужъёсъя ёзэтысьтыз быдэ вуымтэосын ужанъя оперуполномоченной;  1992-1997 аръёсы – Дэри ёрос исполкомлэн кунпуш ужъёсъя ёзэтысьтыз уголовной розыскъя ёзсысь валтӥсь оперуполномоченной;  1997-тӥ арын – Удмуртиысь Дэри ёросысь кунпуш ужъёсъя ёзэтысь криминал милицилэн уголовной розыскъя ёзэзлэн кивалтӥсезлэн воштӥсез;  1997-2004 аръёсы - Дэри ёросысь кунпуш ужъёсъя ёзэтлэн кивалтӥсезлэн воштӥсез – мер кышкыттэмъя милицилэн кивалтӥсез;  2004-2009 аръёсы – Удмуртиысь МВД-лэн криминал милициысьтыз 1 номеро оперативно-розыскной частьлэн кивалтӥсезлэн воштӥсез – валантэм но калыкын тулкымъяськон ӝутэм виён учыръёсты сэрттон-пертчонъя ёзэтлэн кивалтӥсез;   2009-2010 аръёсы – Удмуртиысь МВД-лэн криминал милициысьтыз 2 номеро оперативно-розыскной частьлэн кивалтӥсезлэн воштӥсез;  2010-2011 аръёсы – Удмуртиысь МВД-лэн криминал милициысьтыз 1 номеро оперативно-розыскной частьлэн кивалтӥсезлэн воштӥсез;  2011-2012 аръёсы – Россиысь МВД-лэн Дэри ёросъя ёзэтэзлэн кивалтӥсезлэн воштӥсез – полицилэн кивалтӥсез;   2012-2015 аръёсы – Россиысь МВД-лэн Ижкаръя управлениысьтыз полицилэн 3 номеро ёзэтэзлэн кивалтӥсез;  2015-2016 – Россиысь МВД-лэн Пичи Пурга ёросъя ёзэтэзлэн кивалтӥсез;  2016-тӥ арын пӧсьтолэзьысен 2019-тӥ арын 28-тӥ толшорозь – Россиысь МВД-лэн «Воткинский» муниципалкуспо ёзэтэзлэн кивалтӥсез. Тегъёс: Ижкар МВД Удмуртия Мерлык полиция  